ระเบียบของผู้ประสานงานกลางระเบียบของผู้ประสานงานกลางว่าด้วยการให้ความช่วยเหลือและการขอความช่วยเหลือตามกฎหมายว่าด้วยความร่วมมือระหว่างประเทศในทางแพ่งเกี่ยวกับการละเมิดสิทธิควบคุมดูแลเด็กพ.ศ. ๒๕๕๖ โดยที่เป็นการสมควรให้มีระเบียบเกี่ยวกับการให้ความช่วยเหลือแก่ต่างประเทศกรณีผู้อ้างว่าถูกละเมิดสิทธิควบคุมดูแลเด็กขอให้ส่งตัวเด็กซึ่งถูกพาตัวมาหรือกักตัวไว้ในประเทศไทยกลับคืนถิ่นที่อยู่ปกติเป็นแห่งสุดท้ายของเด็กในต่างประเทศก่อนถูกพาตัวมาหรือกักตัวไว้หรือกรณีผู้อ้างว่าถูกละเมิดสิทธิในการพบและเยี่ยมเยียนเด็กในประเทศไทยขอใช้สิทธิในการพบและเยี่ยมเยียนเด็กและเกี่ยวกับการขอความช่วยเหลือไปยังต่างประเทศเพื่อขอใช้สิทธิในการควบคุมดูแลเด็กและขอใช้สิทธิในการพบและเยี่ยมเยียนเด็กในต่างประเทศอาศัยอำนาจตามความในมาตรา ๖ มาตรา ๑๗ และมาตรา ๑๘แห่งพระราชบัญญัติความร่วมมือระหว่างประเทศในทางแพ่งเกี่ยวกับการละเมิดสิทธิควบคุมดูแลเด็กพ.ศ. ๒๕๕๕ ผู้ประสานงานกลาง จึงออกระเบียบ ดังต่อไปนี้ข้อ ๑ ระเบียบนี้เรียกว่าระเบียบของผู้ประสานงานกลางว่าด้วยการให้ความช่วยเหลือและการขอความช่วยเหลือตามกฎหมายว่าด้วยความร่วมมือระหว่างประเทศในทางแพ่งเกี่ยวกับการละเมิดสิทธิควบคุมดูแลเด็กพ.ศ. ๒๕๕๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ การให้ความช่วยเหลือและการขอความช่วยเหลือตามกฎหมายว่าด้วยความร่วมมือระหว่างประเทศในทางแพ่งเกี่ยวกับการละเมิดสิทธิควบคุมดูแลเด็กให้ดำเนินการตามที่กำหนดไว้ในระเบียบนี้หมวด ๑การให้ความช่วยเหลือแก่ต่างประเทศ ส่วนที่ ๑คำร้องขอให้ส่งตัวเด็กกลับคืน ข้อ ๔ คำร้องขอความช่วยเหลือของผู้อ้างว่าถูกละเมิดสิทธิควบคุมดูแลเด็กหรือของผู้ประสานงานกลางจากต่างประเทศเพื่อขอให้ผู้ประสานงานกลางให้ความช่วยเหลือตามกฎหมายว่าด้วยความร่วมมือระหว่างประเทศในทางแพ่งเกี่ยวกับการละเมิดสิทธิควบคุมดูแลเด็กจะต้องมีข้อมูลรายละเอียดและเอกสารหลักฐาน ดังต่อไปนี้(๑) เด็กชื่อและนามสกุล วัน เดือน ปี และสถานที่เกิดถิ่นที่อยู่ปกติแห่งสุดท้ายก่อนถูกพาตัวมาหรือกักตัวไว้ ใบทะเบียนคนเกิดหลักฐานทะเบียนบ้าน หนังสือเดินทางหรือบัตรประจำตัวประชาชน (ในกรณีที่มี)รูปพรรณและรูปถ่าย (ในกรณีที่เป็นไปได้)(๒) มารดาชื่อและนามสกุล วัน เดือน ปี และสถานที่เกิด สัญชาติ อาชีพถิ่นที่อยู่ปกติ หลักฐานทะเบียนบ้าน หนังสือเดินทางหรือบัตรประจำตัวประชาชน(ในกรณีที่มี) รูปพรรณและรูปถ่าย (ในกรณีที่เป็นไปได้)(๓) บิดาชื่อและนามสกุล วัน เดือน ปี และสถานที่เกิด สัญชาติ อาชีพถิ่นที่อยู่ปกติ หลักฐานทะเบียนบ้าน หนังสือเดินทางหรือบัตรประจำตัวประชาชน(ในกรณีที่มี) รูปพรรณและรูปถ่าย (ในกรณีที่เป็นไปได้)(๔) วัน เดือน ปี และสถานที่สมรส ใบทะเบียนสมรส (ในกรณีที่มี)ของมารดาบิดา(๕) บุคคล สถาบันหรือองค์กรอื่นใด ผู้ร้องขอความช่วยเหลือ(ต้องเป็นผู้ใช้สิทธิควบคุมดูแลเด็กโดยแท้จริงก่อนเด็กถูกพาตัวมาหรือกักตัวไว้)ชื่อและนามสกุล สัญชาติและอาชีพของบุคคลผู้ร้องขอ ที่อยู่หลักฐานทะเบียนบ้าน หนังสือเดินทางหรือบัตรประจำตัวประชาชน (ในกรณีที่มี)ความเกี่ยวพันกับเด็ก ชื่อและที่อยู่ของทนายความหรือที่ปรึกษากฎหมาย (ในกรณีที่มี)(๖) บุคคลผู้ถูกกล่าวหาว่าพาตัวเด็กมาหรือกักตัวเด็กไว้ชื่อและนามสกุล วัน เดือน ปี และสถานที่เกิด (ในกรณีที่ทราบ) สัญชาติ(ในกรณีที่ทราบ) อาชีพ ที่อยู่แห่งสุดท้ายที่ทราบ หลักฐานทะเบียนบ้านหนังสือเดินทางหรือบัตรประจำตัวประชาชน (ในกรณีที่มี) รูปพรรณและรูปถ่าย(ในกรณีที่เป็นไปได้)(๗)ที่อยู่ของเด็กที่น่าเชื่อว่าถูกพาตัวมาหรือกักตัวไว้และบุคคลที่น่าเชื่อว่าเด็กไปอยู่ด้วย(๘) บุคคลอื่นซึ่งอาจให้ข้อมูลเพิ่มเติมเกี่ยวกับแหล่งที่อยู่ของเด็ก(๙) วัน เดือน ปี เวลา สถานที่และพฤติการณ์ในการพาตัวเด็กมาหรือกักตัวเด็กไว้โดยมิชอบ(๑๐) เหตุผลทางข้อเท็จจริงและข้อกฎหมายที่สนับสนุนคำร้องขอ(๑๑) คดีแพ่งเกี่ยวกับสิทธิควบคุมดูแลเด็กที่อยู่ในระหว่างการพิจารณาของศาล(ในกรณีที่มี)(๑๒) ชื่อและนามสกุล วัน เดือน ปี และสถานที่เกิด ที่อยู่และหมายเลขโทรศัพท์ของผู้รับตัวเด็กกลับคืน(๑๓) ข้อเสนอเกี่ยวกับการเตรียมการในการรับตัวเด็กกลับคืน(๑๔) สำเนาคำพิพากษาของศาลหรือสำเนาคำวินิจฉัยชี้ขาดขององค์กรอื่นหรือความตกลงเกี่ยวกับสิทธิควบคุมดูแลเด็กหรือสิทธิในการพบและเยี่ยมเยียนเด็กที่รับรองความถูกต้อง(ในกรณีที่มี)(๑๕)หนังสือรับรองหรือคำให้การเป็นหนังสือเกี่ยวกับกฎหมายที่ใช้บังคับ(๑๖) ข้อมูลเกี่ยวกับภูมิหลังทางสังคมของเด็ก(๑๗) หนังสือมอบอำนาจให้ผู้ประสานงานกลางดำเนินการแทนผู้ร้องขอหรือแต่งตั้งผู้แทนเป็นผู้ดำเนินการแทนผู้ร้องขอ(๑๘) เอกสารหลักฐานอื่น ๆ ที่เกี่ยวข้องข้อ ๕ คำร้องขอจะต้องระบุวันเดือน ปี และสถานที่ที่ทำคำร้องขอ พร้อมลงลายมือชื่อ และ/หรือประทับตราของผู้ประสานงานกลางผู้ร้องขอหรือผู้ร้องขอข้อ ๖ คำร้องขอและเอกสารประกอบคำร้องขอดังกล่าวจะต้องทำเป็นภาษาของประเทศผู้ร้องขอและต้องทำคำแปลเป็นภาษาไทยหรือในกรณีที่ไม่สามารถทำคำแปลเป็นภาษาไทยได้ให้ทำคำแปลเป็นภาษาอังกฤษส่วนที่ ๒คำร้องขอใช้สิทธิในการพบและเยี่ยมเยียนเด็ก ข้อ ๗ คำร้องขอความช่วยเหลือของผู้อ้างว่าถูกละเมิดสิทธิในการพบและเยี่ยมเยียนเด็กหรือของผู้ประสานงานกลางจากต่างประเทศเพื่อขอให้ผู้ประสานงานกลางให้ความช่วยเหลือตามกฎหมายว่าด้วยความร่วมมือระหว่างประเทศในทางแพ่งเกี่ยวกับการละเมิดสิทธิควบคุมดูแลเด็กจะต้องมีข้อมูลรายละเอียดและเอกสารหลักฐาน ดังต่อไปนี้(๑) เด็กชื่อและนามสกุล วัน เดือน ปี และสถานที่เกิด ถิ่นที่อยู่ปกติใบทะเบียนคนเกิด หลักฐานทะเบียนบ้าน หนังสือเดินทางหรือบัตรประจำตัวประชาชน(ในกรณีที่มี) รูปพรรณและรูปถ่าย (ในกรณีที่เป็นไปได้)(๒) มารดาชื่อและนามสกุล วัน เดือน ปี และสถานที่เกิด สัญชาติ อาชีพถิ่นที่อยู่ปกติ หลักฐานทะเบียนบ้าน หนังสือเดินทางหรือบัตรประจำตัวประชาชน(ในกรณีที่มี) รูปพรรณและรูปถ่าย (ในกรณีที่เป็นไปได้)(๓) บิดาชื่อและนามสกุล วัน เดือน ปี และสถานที่เกิด สัญชาติ อาชีพถิ่นที่อยู่ปกติ หลักฐานทะเบียนบ้าน หนังสือเดินทางหรือบัตรประจำตัวประชาชน(ในกรณีที่มี) รูปพรรณและรูปถ่าย (ในกรณีที่เป็นไปได้)(๔) วัน เดือน ปี และสถานที่สมรส ใบทะเบียนสมรส (ในกรณีที่มี)ของมารดาบิดา(๕) ผู้ร้องขอความช่วยเหลือชื่อและนามสกุล สัญชาติ อาชีพ ที่อยู่ หลักฐานทะเบียนบ้าน หนังสือเดินทางหรือบัตรประจำตัวประชาชน(ในกรณีที่มี) ความเกี่ยวพันกับเด็ก ชื่อและที่อยู่ของทนายความหรือที่ปรึกษากฎหมาย(ในกรณีที่มี)(๖) สถานที่ที่เชื่อว่าเด็กอยู่ในปัจจุบัน(๗) บุคคลผู้ถูกกล่าวหาว่าละเมิดสิทธิในการพบและเยี่ยมเยียนเด็กชื่อและนามสกุล วัน เดือน ปี สถานที่เกิด และสัญชาติ (ในกรณีที่ทราบ)อาชีพที่อยู่แห่งสุดท้ายที่ทราบ หลักฐานทะเบียนบ้านหนังสือเดินทางหรือบัตรประจำตัวประชาชน (ในกรณีที่มี) รูปพรรณและรูปถ่าย(ในกรณีที่เป็นไปได้)(๘) บุคคลอื่นซึ่งอาจให้ข้อมูลเพิ่มเติมเกี่ยวกับแหล่งที่อยู่ของเด็ก(๙) พฤติการณ์เกี่ยวกับการละเมิดสิทธิในการพบและเยี่ยมเยียนเด็ก(๑๐) เหตุผลทางข้อเท็จจริงและข้อกฎหมายที่สนับสนุนคำร้องขอ(๑๑)คดีแพ่งเกี่ยวกับการใช้สิทธิในการพบและเยี่ยมเยียนเด็กที่อยู่ในระหว่างการพิจารณาของศาล(ในกรณีที่มี)(๑๒) ข้อเสนอเกี่ยวกับการเตรียมการในการใช้สิทธิในการพบและเยี่ยมเยียนเด็ก(๑๓)สำเนาคำวินิจฉัยหรือความตกลงเกี่ยวกับสิทธิควบคุมดูแลเด็กหรือสิทธิในการพบและเยี่ยมเยียนเด็กที่รับรองความถูกต้อง(๑๔)หนังสือรับรองหรือคำให้การเป็นหนังสือเกี่ยวกับกฎหมายที่ใช้บังคับ(๑๕) ข้อมูลเกี่ยวกับภูมิหลังทางสังคมของเด็ก(๑๖)หนังสือมอบอำนาจให้ผู้ประสานงานกลางดำเนินการแทนผู้ร้องขอหรือแต่งตั้งผู้แทนเป็นผู้ดำเนินการแทนผู้ร้องขอ(๑๗) เอกสารหลักฐานอื่น ๆ ที่เกี่ยวข้องข้อ ๘ คำร้องขอจะต้องระบุวัน เดือน ปี และสถานที่ที่ทำคำร้องขอ พร้อมลงลายมือชื่อ และ/หรือประทับตราของผู้ประสานงานกลางผู้ร้องขอหรือผู้ร้องขอข้อ ๙ คำร้องขอและเอกสารประกอบคำร้องขอดังกล่าวจะต้องทำเป็นภาษาของประเทศผู้ร้องขอและต้องทำคำแปลเป็นภาษาไทยหรือในกรณีที่ไม่สามารถทำคำแปลเป็นภาษาไทยได้ให้ทำคำแปลเป็นภาษาอังกฤษข้อ ๑๐ การใช้สิทธิในการพบและเยี่ยมเยียนเด็กจะต้องดำเนินการตามหลักเกณฑ์วิธีการและเงื่อนไขที่ผู้ประสานงานกลางกำหนดตามที่เห็นสมควรในแต่ละกรณีโดยคำนึงถึงข้อเสนอเกี่ยวกับการเตรียมการในการขอใช้สิทธิดังกล่าวความเห็นของผู้ใช้อำนาจควบคุมดูแลเด็ก การปกป้องเด็กมิให้ได้รับอันตรายและความเป็นธรรมต่อผู้มีส่วนได้เสียทุกคนหมวด ๒การขอความช่วยเหลือไปยังต่างประเทศ ส่วนที่ ๑คำร้องขอให้ส่งตัวเด็กกลับคืน ข้อ ๑๑ คำร้องขอความช่วยเหลือของผู้อ้างว่าถูกละเมิดสิทธิควบคุมดูแลเด็กเพื่อให้ผู้ประสานงานกลางให้ความช่วยเหลือตามกฎหมายว่าด้วยความร่วมมือระหว่างประเทศในทางแพ่งเกี่ยวกับการละเมิดสิทธิควบคุมดูแลเด็กให้นำความในข้อ๔ ถึงข้อ ๖ มาใช้บังคับโดยอนุโลมส่วนที่ ๒คำร้องขอใช้สิทธิในการพบและเยี่ยมเยียนเด็ก ข้อ ๑๒ คำร้องขอความช่วยเหลือของผู้อ้างว่าถูกละเมิดสิทธิในการพบและเยี่ยมเยียนเด็กเพื่อให้ผู้ประสานงานกลางให้ความช่วยเหลือตามกฎหมายว่าด้วยความร่วมมือระหว่างประเทศในทางแพ่งเกี่ยวกับการละเมิดสิทธิควบคุมดูแลเด็กให้นำความในข้อ๗ ถึงข้อ ๑๐ มาใช้บังคับโดยอนุโลมประกาศณ วันที่ ๒๕ กันยายน พ.ศ. ๒๕๕๖จุลสิงห์วสันตสิงห์อัยการสูงสุดผู้ประสานงานกลางปริยานุช/ผู้จัดทำ๑๐ ตุลาคม ๒๕๕๖ชาญ/ผู้ตรวจ๑๔ ตุลาคม ๒๕๕๖[๑] ราชกิจจานุเบกษาเล่ม ๑๓๐/ตอนที่ ๙๑ ก/หน้า ๑๑/๙ ตุลาคม ๒๕๕๖